Tasekla taqbaylit, tenarna seg wasmi i d-tban tira, tewwi-d amaynut ladɣa deg wayen yerzan tasrit.Akken id yura Salḥi Muḥend Akli tasekla deg udlis-is "kra n tsura i truɣi n tsekla": «Skud yettimɣur unnar n tsekla, skud tettbeddil tmuɣli n umdan ɣef tsekla. Aṭas n tewsatin tiseklanin i d-yenulfan di leqrun-agi ineggura, ulac-itent uqbel. Temɣer n unnar n tsekla, yettawi-d abeddel deg usbadu n tsekla. S wakka tettnerni tmiḍrant n tsekla s unerni n tewsatin d yiḍrisen n tsekla.»2, anda i d-nulfan-t tewsatin n tsekla am ungal, tullist, amezgun.